ร้านก๋วยจั๊บเจ้าเก่าหน้าวัดพระศรีรัตนมหาธาตุ ตั้งอยู่หน้าวัดพระศรีรัตนมหาธาตุเลยค่ะ มีที่จอดรถด้านหน้าและด้านข้างเล็กน้อย ร้านนี้เคยมาทานตั้งแต่เด็กๆเลยค่ะ พ่อยังบอกว่ามีมาตั้งแต่รุ่นพ่อ เจ้าเก่าจริงๆที่ร้านมีป้ายบอกด้วยว่าเจ้าเก่า 100% เพราะว่าเดี๋ยวนี้มีร้านแบบเดียวกันมาเปิดใกล้ๆกันเลยค่ะ 
  มาช่วงบ่ายแล้ว ร้านนี้นอกจากก๋วยจั๊บก็มีก๋วยเตี๋ยว แล้วก็ข้าวหมูกรอบ หมูแดงค่ะ ตอนเรามา หมูกรอบหมด บะหมี่หมด ข้าวหมดแล้วค่ะ เลยเลือกเป็น
- ก๋วยจั๊บไม่ใส่เครื่องใน ใส่แต่ตับ ชามนี้ของเราค่ะ อร่อยใช้ได้เลย แต่น้ำก๋วยจั๊บวันนี้ออกเค็มไปนิดหนึ่ง ราคา 30 บาท
- ก๋วยจั๊บ ไม่ใส่ใส้ อันนี้ของเพื่อนค่ะ รสชาติคล้ายๆกัน
- เส้นเล็กต้มยำหมูสับ อันนี้อยากลองเลยสั่งมาเพิ่ม ปรากฏว่าหน้าตาน่าทานมาก ใส่หมูสับเยอะมาก รสชาติต้มยำเผ็ดใช้ได้ แต่ไม่มีรสเปรี้ยวเลย แล้วก็น้ำก๋วยเตี๋ยวจะออกมันๆนิดหน่อย ไม่ค่อยชอบค่ะชามนี้ 
- เก๊กฮวยกับชาดำเย็น รสชาติเข้มข้นดีค่ะ ไม่แพงด้วย น่าจะแก้วละ 10 บาทมั้ง
  มื้อนี้หมดไป 114 บาท เหมาะกับคนที่มาไหว้พระในซอยนี้มากๆค่ะ เพราะซอยนี้วัดเยอะมาก ไหว้พระเสร็จก็แวะมาทานอาหารกัน แต่ตอนกลางวันนี่ร้อนมากๆค่ะ ขนาดมีพัดลมช่วย กินไปซับเหงื่อไปค่ะ ????